TQM พื้นฐานแกร่ง
TQM ถือเป็นหุ้นสายประกันภัยและประกันชีวิตที่สถาบันถือราว 67% จากหุ้นทั้งหมดที่เสนอขาย ที่เหลือเป็นรายย่อย ทำให้มั่นใจได้ว่าราคาหุ้นอนาคตจะฟื้นขึ้นอย่างแข็งแกร่ง
29 ธ.ค. 2561

คุณค่าบริษัท
สืบเนื่องจากบริษัท ทีคิวเอ็ม คอร์ปอเรชั่น จำกัด (มหาชน) หรือ TQM หลังจากเข้ามาซื้อขายในตลาดหลักทรัพย์ฯ SET เมื่อวันที่ 20 ธ.ค. 2561 ด้วยราคาเสนอขาย IPO 23 บาท ซึ่งเป็นตัวท้ายสุดของปี 2561….ราคาหุ้นล่าสุดก็ยังต่ำกว่าราคา IPO เล็กน้อย โดยราคาหุ้นอยู่ที่ 22.80 บาท แต่ถือว่ายังแข็งแกร่งในยามที่เข้ามาเทรดช่วงภาวะตลาดหุ้นอยู่ภาวะตลาดหมี
นอกจากนี้ TQM ถือเป็นหุ้นสายประกันภัยและประกันชีวิตที่สถาบันถือราว 67% จากหุ้นทั้งหมดที่เสนอขาย ที่เหลือเป็นรายย่อย ทำให้มั่นใจได้ว่าราคาหุ้นอนาคตจะฟื้นขึ้นอย่างแข็งแกร่ง
ขณะที่ P/E ของ TQM อยู่ที่ 20 เท่า อัตราการเติบโตปีละ 15% และจะมีโอกาสที่อัตราการจ่ายปันผลในอัตราที่สูงแน่นอน
เพราะถ้าดูผลการดำเนินงานช่วงที่ผ่านมาอย่างไตรมาส 3 สิ้นสุดวันที่ 30 กันยายน 2561 บริษัทมีรายได้รวมขยับขึ้นมาอยู่ที่ 600.23 ล้านบาท จากงวดเดียวกันของปีก่อน 539.30 ล้านบาท โดยเป็นการเพิ่มขึ้นของรายได้ค่านายหน้า และรายได้ค่าบริการอื่นจากการเป็นนายหน้าประกันวินาศภัยเป็นหลัก โดยมีรายได้จากธุรกิจนายหน้าประกันวินาศภัย เพิ่มขึ้น ส่งผลให้บริษัทมีกำไรขยับขึ้นมาอยู่ที่ 93.14 ล้านบาท หรือ 0.41 บาทต่อหุ้น จากงวดเดียวกันของปีก่อน 62.79 ล้านบาท หรือ 0.28 บาทต่อหุ้น
ขณะที่ผลการดำเนินงานงวด 9 เดือน สิ้นสุดวันที่ 30 กันยายน 2561 บริษัทมีรายได้รวมขยับขึ้นมาอยู่ที่ 1,818.16 ล้านบาท จากงวดเดียวกันของปีก่อน 1,651.89 ล้านบาท ส่งผลให้บริษัทมีกำไรขยับขึ้นมาอยู่ที่ 276.14 ล้านบาท หรือ 1.23 บาทต่อหุ้น จากงวดเดียวกันของปีก่อน 213.01 ล้านบาท หรือ 0.95 บาทต่อหุ้น
ขณะเดียวกัน จุดเด่นของ TQM คือ การเป็นนายหน้าของธุรกิจประกันภัย ทำให้มีผลิตภัณฑ์ที่หลากหลาย และมีความสามารถในการทำกำไรที่ค่อนข้างสูง เนื่องจากใช้เงินลงทุนต่ำ (ROE สูงถึง 75% ในปี 2560) และผลประกอบการที่เพิ่มขึ้นมากกว่ารายได้จากความประหยัดต่อขนาดที่เพิ่มขึ้น โดยที่การพัฒนาระบบการขายประกันผ่านแอปพลิเคชันจะทำให้อัตรากำไรเพิ่มขึ้นในระยะยาว
ทั้งนี้ ทางบริษัทยังมั่นใจว่ารายได้และกำไรปี 2562 จะเติบโตกว่า 10% ซึ่งยังมาจากธุรกิจหลักของบริษัท โดยเฉพาะธุรกิจประกันที่คาดการเติบโตเบี้ยประกันภัยมากกว่า 1.1 หมื่นล้านบาท ซึ่งมาจากการให้บริการธุรกิจนายหน้าประกันวินาศภัย ธุรกิจนายหน้าประกันชีวิต ธุรกิจให้บริการด้านเทคโนโลยีสารสนเทศและซอฟต์แวร์ และธุรกิจให้บริการด้านคำแนะนำเกี่ยวกับประกันภัย
นอกจากนี้ ในปี 2562 บริษัทยังมีแผนลงทุนปรับปรุงและพัฒนาระบบเทคโนโลยีสารสนเทศเพื่อพัฒนาช่องทางการขายผ่านระบบออนไลน์ประมาณ 15 ล้านบาท เพื่อเตรียมพร้อมสู่การเป็น Digital Insurance Broker และการเติบโตในอนาคต โดยในช่วง 2-3 ปีที่ผ่านมา บริษัทมีการลงทุนดังกล่าวแล้ว 200 ล้านบาท ปัจจุบันบริษัทมีฐานลูกค้าทุกช่องทางประมาณ 10 ล้านราย
อย่างไรก็ตาม หุ้น TQM หวังว่าจะได้รับความสนใจจากสถาบันเป็นอย่างมาก เพราะปี 2562 บริษัทมีแผนเดินทางให้ข้อมูลกับนักลงทุนสถาบันทั้งในประเทศและต่างประเทศ
เพื่อหวังเพิ่มสัดส่วนการถือหุ้นของสถาบันมากขึ้น
ดังนั้น TQM เหมาะเป็นการลงทุนระยะยาว !!!
…
ผู้ถือหุ้นรายใหญ่
รายชื่อกรรมการ